title: 2009 m. vasario 18 d. Komisijos direktyva 2009/11/EB, iš dalies keičianti Tarybos direktyvą 91/414/EEB dėl veikliųjų medžiagų bensulfurono, natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado įtraukimo (Tekstas svarbus EEE)

text:
19.2.2009

               LT

               Europos Sąjungos oficialusis leidinys

               L 48/5

      KOMISIJOS DIREKTYVA 2009/11/EB
   2009 m. vasario 18 d.
   iš dalies keičianti Tarybos direktyvą 91/414/EEB dėl veikliųjų medžiagų bensulfurono, natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado įtraukimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos trečiojo etapo išsamios įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar jas įtraukti į Direktyvos 91/414/EEB I priedą, sąrašas. Tame sąraše yra bensulfuronas, natrio 5–nitrogvajakolatas, natrio o–nitrofenolatas, natrio p–nitrofenolatas ir tebufenpiradas.

               (2)

               Šių veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (toliau – EMST) turi teikti atitinkamas vertinimo ataskaitas ir rekomendacijas. Italija buvo paskirta ataskaitą apie bensulfuroną rengiančia valstybe nare, o visa atitinkama informacija buvo pateikta 2006 m. rugsėjo 11 d. Graikija buvo paskirta ataskaitas apie natrio 5–nitrogvajakolatą, natrio o–nitrofenolatą ir natrio p–nitrofenolatą rengiančia valstybe nare, o visa atitinkama informacija buvo pateikta 2005 m. gruodžio 7 d. Vokietija buvo paskirta ataskaitą apie tebufenpiradą rengiančia valstybe nare, o visa atitinkama informacija buvo pateikta 2007 m. kovo 12 d.

               (3)

               Šias vertinimo ataskaitas valstybės narės persvarstė kartu su EMST ir 2008 m. rugsėjo 26 d. pateikė Komisijai kaip EMST mokslines bensulfurono, 2008 m. rugsėjo 30 d. – natrio 5–nitrogvajakolato, natrio o–nitrofenolato ir natrio p–nitrofenolato, o 2008 m. spalio 23 d. – tebufenpirado ataskaitas (4). Šias ataskaitas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2008 m. gruodžio 2 d. pateikė kaip Komisijos natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado, o 2008 m. gruodžio 8 d. – kaip bensulfurono peržiūros ataskaitas.

               (4)

               Po įvairiapusių tyrimų nustatyta, kad augalų apsaugos produktai, kurių sudėtyje yra bensulfurono, natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo paskirčių, kurios buvo išnagrinėtos ir išsamiai pateiktos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (5)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad įtraukiant medžiagą į I priedą gali būti taikomos tam tikros sąlygos. Todėl pranešėja rizikos vartotojams vertinimui turėtų pateikti papildomos informacijos apie cheminę specifikaciją, kuri reikalinga norint toliau nagrinėti bensulfurono skilimo kelią ir greitį užtvindomame aerobiniame dirvožemyje, bei informacijos, kuri reikalinga norint nagrinėti metabolitų įtaką. Be to, tikslinga reikalauti, kad natrio 5–nitrogvajakolatas, natrio o–nitrofenolatas ir natrio p–nitrofenolatas būtų toliau tiriami, siekiant patvirtinti rizikos gruntiniam vandeniui vertinimą, bei kad pranešėja pateiktų tokių tyrimų rezultatus. Galiausiai tikslinga reikalauti, kad dėl tebufenpirado pranešėja pateiktų informacijos, kuria patvirtinama, jog nėra atitinkamų priemaišų, ir toliau nagrinėti riziką vabzdžialesiams paukščiams.

               (6)

               Prieš įtraukiant veikliąją medžiagą į I priedą, turėtų būti suteiktas tinkamas laikotarpis, per kurį valstybės narės ir suinteresuotosios šalys pasirengtų laikytis dėl veikliosios medžiagos įtraukimo atsiradusių naujų reikalavimų.

               (7)

               Nepažeidžiant Direktyvoje 91/414/EEB nustatytų įpareigojimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų, persvarstytų galiojančias augalų apsaugos produktų, kurių sudėtyje yra bensulfurono, natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado, registracijas. Valstybės narės turėtų atitinkamai iš dalies keisti, pakeisti arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytu naudojimo atveju būtų pateikti ir įvertinti III priede nurodyti visi kiekvieno augalų apsaugos produkto dokumentų rinkiniai.

               (8)

               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų interpretuojant galiojančios registracijos savininkų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas valstybių narių arba registracijos savininkų pareigas, naujų pareigų, palyginti su iki šiol priimtomis, I priedą iš dalies keičiančiomis direktyvomis, neatsirastų.

               (9)

               Todėl Direktyvą 91/414/EEB reikėtų atitinkamai iš dalies pakeisti.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. balandžio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikmenų lentelę.
   Tas nuostatas jos taiko nuo 2010 m. gegužės 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   1.   Prireikus, vadovaudamosi Direktyva 91/414/EEB, valstybės narės iki 2010 m. balandžio 30 d. iš dalies keičia arba panaikina esamas augalų apsaugos produktų, kurių sudėtyje yra veikliųjų medžiagų bensulfurono, natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado, registracijas.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su bensulfuronu, natrio 5–nitrogvajakolatu, natrio o–nitrofenolatu, natrio p–nitrofenolatu ir tebufenpiradu, išskyrus įrašo apie tą medžiagą B dalyje apibrėžtus reikalavimus, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypstant nuo šio straipsnio 1 dalies, valstybės narės ne vėliau kaip iki 2009 m. spalio 31 d. iš naujo įvertina kiekvieną registruotą augalų apsaugos produktą, kurio sudėtyje esanti veiklioji medžiaga bensulfuronas, natrio 5–nitrogvajakolatas, natrio o–nitrofenolatas, natrio p–nitrofenolatas ir tebufenpiradas yra vienintelė veiklioji medžiaga arba viena iš kelių veikliųjų medžiagų, kurios visos buvo išvardytos Direktyvos 91/414/EEB I priede, laikydamosi Direktyvos 91/414/EEB VI priede nustatytų vienodų principų ir remdamosi dokumentais, atitinkančiais minėtosios direktyvos III priedo reikalavimus bei atsižvelgdamos į tos direktyvos I priede pateikto įrašo B dalį dėl bensulfurono, natrio 5–nitrogvajakolato, natrio o–nitrofenolato, natrio p–nitrofenolato ir tebufenpirado. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios valstybės narės:

               a)

               jei būtina, ne vėliau kaip iki 2014 m. balandžio 30 d. iš dalies keičia arba panaikina produkto, kurio sudėtyje bensulfuronas, natrio 5–nitrogvajakolatas, natrio o–nitrofenolatas, natrio p–nitrofenolatas ir tebufenpiradas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje bensulfuronas, natrio 5–nitrogvajakolatas, natrio o–nitrofenolatas, natrio p–nitrofenolatas ir tebufenpiradas yra viena iš kelių veikliųjų medžiagų, registraciją iki 2014 m. balandžio 30 d. arba iki tokiam keitimui ar panaikinimui skirtos datos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2009 m. lapkričio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2009 m. vasario 18 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  EMST mokslinė ataskaita (2008) 178 „Veikliosios medžiagos pesticido bensulfurono keliamos rizikos vertinimo peržiūros išvados“ (pateikta 2008 m. rugsėjo 26 d.).

      EMST mokslinė ataskaita (2008) 191 „Veikliosios medžiagos pesticido natrio (5–nitrogvajakolato, o–nitrofenolato, p–nitrofenolato) keliamos rizikos vertinimo peržiūros išvados“ (pateikta 2008 m. rugsėjo 30 d.).

      EMST mokslinė ataskaita (2008) 192 „Veikliosios medžiagos pesticido tebufenpirado keliamos rizikos vertinimo peržiūros išvados“ (pateikta 2008 m. spalio 23 d.).

      (5)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „276

                     Bensulfuronas
                     CAS Nr. 83055-99-6
                     CIPAC Nr. 502.201

                        α-[(4,6-dimetoksipirimidin-2-ilkarbamoil)sulfamoil]-o-toluilo rūgštis (bensulfuronas)

                        metil α-[(4,6-dimetoksipirimidin-2- ilkarbamoil)sulfamoil]-o-toluatas (bensulfuron-metilas)

                     ≥ 975 g/kg

                     2009 m. lapkričio 1 d.

                     2019 m. spalio 31 d.

                     A   DALIS
                     Naudoti tik kaip herbicidą
                     B   DALIS
                     Įgyvendinant VI priede nustatytus vienodus principus, atsižvelgiama į bensulfurono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. gruodžio 8 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 vandens organizmų apsaugai; nustačius šią riziką, prireikus turėtų būti taikomos rizikos mažinimo priemonės, pavyzdžiui, kuriamos apsaugos zonos;

                                 —

                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir (arba) klimatas yra lengvai pažeidžiami.

                           Atitinkamos valstybės narės užtikrina, kad pranešėjas pateiks Komisijai:

                                 —

                                 papildomus tyrimus dėl specifikacijos;

                                 —

                                 informacijos, reikalingos norint toliau nagrinėti bensulfuron-metilo skilimo kelią ir greitį užtvindomame aerobiniame dirvožemyje;

                                 —

                                 informacijos, kuri reikalinga norint nagrinėti metabolitų svarbą rizikos vartotojams vertinimui.

                           Jos užtikrina, kad pranešėjai šių tyrimų duomenis pateiks Komisijai iki 2011 m. spalio 31 d.

                     277

                     natrio 5–nitrogvajakolatas
                     CAS Nr. 67233-85-6
                     CIPAC Nr. nesuteiktas

                        natrio 2–metoksi–5–nitrofenolatas

                     ≥ 980 g/kg

                     2009 m. lapkričio 1 d.

                     2019 m. spalio 31 d.

                     A   DALIS
                     Leidžiama naudoti tik kaip augalų augimo reguliatorių.
                     B   DALIS
                     Įgyvendinant VI priede nustatytus vienodus principus, atsižvelgiama į natrio 5–nitrogvajakolato, natrio o–nitrofenolato, natrio p–nitrofenolato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. gruodžio 2 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 prekybai pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija;

                                 —

                                 dirbančiųjų su šia medžiaga apsaugai ir darbuotojų saugai. Leistinose naudojimo sąlygose turi būti numatytos tinkamos asmens apsaugos ir rizikos mažinimo priemonės poveikiui sumažinti;

                                 —

                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir (arba) klimatas yra lengvai pažeidžiami. Prireikus registracijos sąlygose turėtų būti numatytos rizikos mažinimo priemonės.

                           Atitinkamos valstybės narės prašo pateikti papildomų tyrimų duomenis, reikalingus rizikos požeminiam vandeniui vertinimui. Jos užtikrina, kad pranešėjai šių tyrimų duomenis pateiks Komisijai iki 2011 m. spalio 31 d.

                     278

                     natrio o–nitrofenolatas
                     CAS Nr. 824-39-5
                     CIPAC Nr. nesuteiktas

                        natrio 2–nitrofenolatas; natrio o–nitrofenolatas

                     ≥ 980 g/kg

                        Šios priemaišos yra toksiškos:

                                    fenolis

                                    didžiausias kiekis 0,1 g/kg

                                    2,4-dinitrofenolis

                                    didžiausias kiekis 0,14 g/kg

                                    2,6–dinitrofenolis

                                    didžiausias kiekis 0,32 g/kg

                     2009 m. lapkričio 1 d.

                     2019 m. spalio 31 d.

                     A   DALIS
                     Leidžiama naudoti tik kaip augalų augimo reguliatorių.
                     B   DALIS
                     Įgyvendinant VI priede nustatytus vienodus principus, atsižvelgiama į natrio 5–nitrogvajakolato, natrio o–nitrofenolato, natrio p–nitrofenolato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. gruodžio 2 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija;

                                 —

                                 dirbančiųjų su šia medžiaga apsaugai ir darbuotojų saugai. Leistinose naudojimo sąlygose turi būti numatytos tinkamos asmens apsaugos ir rizikos mažinimo priemonės poveikiui sumažinti;

                                 —

                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir (arba) klimatas yra lengvai pažeidžiami. Prireikus registracijos sąlygose turėtų būti numatytos rizikos mažinimo priemonės.

                           Atitinkamos valstybės narės prašo pateikti papildomų tyrimų duomenis, reikalingus rizikos požeminiam vandeniui vertinimui. Jos užtikrina, kad pranešėjai šių tyrimų duomenis pateiks Komisijai iki 2011 m. spalio 31 d.

                     279

                     natrio p–nitrofenolatas
                     CAS Nr. 824-78-2
                     CIPAC Nr. nesuteiktas

                        natrio 4–nitrofenolatas; natrio p–nitrofenolatas

                     ≥ 998 g/kg

                        Šios priemaišos yra toksiškos:

                                    fenolis

                                    didžiausias kiekis 0,1 g/kg

                                    2,4–dinitrofenolis

                                    didžiausias kiekis 0,07 g/kg

                                    2,6–dinitrofenolis

                                    didžiausias kiekis 0,09 g/kg

                     2009 m. lapkričio 1 d.

                     2019 m. spalio 31 d.

                     A   DALIS
                     Leidžiama naudoti tik kaip augalų augimo reguliatorių.
                     B   DALIS
                     Įgyvendinant VI priede nustatytus vienodus principus, atsižvelgiama į natrio 5–nitrogvajakolato, natrio o–nitrofenolato, natrio p–nitrofenolato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. gruodžio 2 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija;

                                 —

                                 dirbančiųjų su šia medžiaga apsaugai ir darbuotojų saugai. Leistinose naudojimo sąlygose turi būti numatytos tinkamos asmens apsaugos ir rizikos mažinimo priemonės poveikiui sumažinti;

                                 —

                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir (arba) klimatas yra lengvai pažeidžiami. Prireikus registracijos sąlygose turėtų būti numatytos rizikos mažinimo priemonės.

                           Atitinkamos valstybės narės prašo pateikti papildomų tyrimų duomenis, reikalingus rizikos požeminiam vandeniui vertinimui. Jos užtikrina, kad pranešėjai šių tyrimų duomenis pateiks Komisijai iki 2011 m. spalio 31 d.

                     280

                     Tebufenpiradas
                     CAS Nr. 119168-77-3
                     CIPAC Nr. 725

                        N-(4-tret-butilbenzil)-4-chlor-3-etil-1-metilpirazol-5-karboksamidas

                     ≥ 980 g/kg

                     2009 m. lapkričio 1 d.

                     2019 m. spalio 31 d.

                     A   DALIS
                     Leidžiama naudoti tik kaip akaricidą ir insekticidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra tebufenpirado kitokiu nei vandenyje tirpūs maišeliai pavidalu, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede nustatytus vienodus principus, atsižvelgiama į tebufenpirado peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. gruodžio 2 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 asmenų, dirbančių su šia medžiaga, ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones;

                                 —

                                 vandens organizmų apsaugai ir privalo užtikrinti, kad registracijos sąlygose prireikus būtų numatytos rizikos mažinimo priemonės, pavyzdžiui, kuriamos apsaugos zonos;

                                 —

                                 vabzdžialesių paukščių apsaugai ir privalo užtikrinti, kad registracijos sąlygose prireikus būtų numatytos rizikos mažinimo priemonės.

                           Atitinkamos valstybės narės užtikrina, kad pranešėjas pateiks Komisijai:

                                 —

                                 papildomos informacijos, kuria patvirtinama, jog nėra atitinkamų priemaišų;

                                 —

                                 informacijos, reikalingos tolesniam rizikos vabzdžialesiams paukščiams vertinimui.

                           Jos užtikrina, kad pranešėjas šią informaciją pateiks Komisijai iki 2011 m. spalio 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2011 m. liepos 29 d. Komisijos direktyva 2011/73/ES, kuria iš dalies keičiami Europos Parlamento ir Tarybos direktyvos 2008/121/EB dėl tekstilės pavadinimų I ir V priedai, siekiant juos suderinti su technikos pažanga Tekstas svarbus EEE

text:
30.7.2011

               LT

               Europos Sąjungos oficialusis leidinys

               L 198/30

         KOMISIJOS DIREKTYVA 2011/73/ES
   2011 m. liepos 29 d.
   kuria iš dalies keičiami Europos Parlamento ir Tarybos direktyvos 2008/121/EB dėl tekstilės pavadinimų I ir V priedai, siekiant juos suderinti su technikos pažanga
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 14 d. Europos Parlamento ir Tarybos direktyvą 2008/121/EB dėl tekstilės pavadinimų (1), ypač į jos 15 straipsnio 1 dalį,
   kadangi:

               (1)

               Direktyvoje 2008/121/EB nustatytos taisyklės, kuriomis reglamentuojamas produktų tekstilės pluoštų sudėties ženklinimas arba žymėjimas, kad būtų užtikrinta, jog taip bus apsaugoti vartotojų interesai. Tekstilės gaminiai gali būti pateikiami Sąjungos rinkai tik tuo atveju, jeigu jie atitinka tos direktyvos nuostatas;

               (2)

               atsižvelgiant į naujausias techninės darbo grupės išvadas, siekiant Direktyvą 2008/121/EB suderinti su technikos pažanga, būtina dvikomponentį polipropileno ir poliamido pluoštą įtraukti į tos direktyvos I ir V prieduose pateiktus pluoštų sąrašus;

               (3)

               todėl Direktyva 2008/121/EB turėtų būti atitinkamai iš dalies pakeista;

               (4)

               šioje direktyvoje nustatytos priemonės atitinka Tekstilės pavadinimų ir ženklinimo direktyvų komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 2008/121/EB iš dalies keičiama taip:

               1.

               I priedas papildomas 49 eilute:

                           „49.

                           Dvikomponentis polipropileno ir poliamido pluoštas

                           dvikomponentis pluoštas, kurio 10–25 % masės sudaro poliamidinio pluošto fibrilės, esančios polipropileninio pluošto terpėje.“

               2.

               V priedas papildomas 49 eilute:

                           „49.

                           Dvikomponentis polipropileno ir poliamido pluoštas

                           1,00“.

         2 straipsnis
   1.   Valstybės narės priima įstatymus ir kitus teisės aktus, kuriais ne vėliau kaip iki 2012 m. liepos 30 d. įgyvendinama ši direktyva. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtąją dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2011 m. liepos 29 d.

            Komisijos vardu

            Pirmininkas

         José Manuel BARROSO

      (1)  OL L 19, 2009 1 23, p. 29.


title: 1993 m. birželio 14 d. Tarybos direktyva 93/31/EEB dėl dviračių motorinių transporto priemonių stovų

text:
Svarbus teisinis pranešimas

|

31993L0031

Oficialusis leidinys L 188 , 29/07/1993 p. 0019 - 0027 specialusis leidimas suomių kalba: skyrius 7 tomas 4 p. 0225  specialusis leidimas švedų kalba: skyrius 7 tomas 4 p. 0225

		Tarybos direktyva 93/31/EEB1993 m. birželio 14 d.dėl dviračių motorinių transporto priemonių stovųEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į 1992 m. birželio 30 d. Tarybos direktyvą 92/61/EEB dėl dviračių arba triračių motorinių transporto priemonių tipo patvirtinimo [1],atsižvelgdama į Komisijos pasiūlymą [2],bendradarbiaudama su Europos Parlamentu [3],atsižvelgdama į Ekonomikos ir socialinių reikalų komiteto nuomonę [4],kadangi vidaus rinką sudaro vidaus sienų neturinti erdvė, kurioje užtikrinamas laisvas prekių, žmonių, paslaugų ir kapitalo judėjimas; kadangi dėl to turėtų būti patvirtintos būtinos tam tikslui priemonės;kadangi, siekiant užtikrinti galimybę įrengti dviračių motorinių transporto priemonių stovus, kiekvienoje valstybėje narėje dviratės motorinės transporto priemonės turi atitikti tam tikras technines charakteristikas, nustatytas privalomose nuostatose, kurios įvairiose valstybėse narėse yra skirtingos; kadangi dėl jų skirtumų šios nuostatos trukdo prekybai Bendrijoje;kadangi šias vidaus rinkos veikimo kliūtis galima pašalinti, jei visos valstybės narės vietoj nacionalinių taisyklių priims vienodus reikalavimus;kadangi būtina parengti suderintus reikalavimus dviračių motorinių transporto priemonių stovams, siekiant sudaryti galimybę kiekvienai tokių transporto priemonių rūšiai pritaikyti Direktyvoje 92/61/EEB nustatytą tipo patvirtinimo ir tipo komponentų patvirtinimo tvarką;kadangi, atsižvelgiant į minėtame sektoriuje siūlomo veikimo mastą ir poveikį, šioje direktyvoje numatytos Bendrijos priemonės yra būtinos, iš tiesų esminės iškeltam tikslui pasiekti, t. y. nustatant Bendrijos transporto priemonių tipo patvirtinimą; kadangi valstybės narės pačios negali atitinkamai šio tikslo pasiekti,PRIĖMĖ ŠIĄ DIREKTYVĄ:1 straipsnisŠi direktyva ir jos priedas taikomi visų rūšių dviračių transporto priemonių, kurių apibrėžimas pateiktas Direktyvos 92/61/EEB 1 straipsnyje, stovams.2 straipsnisDviratės motorinės transporto priemonės stovo komponentų tipo patvirtinimo tvarka bei laisvo tokių transporto priemonių judėjimo sąlygos nustatytos Direktyvos 92/61/EEB II ir III skyriuose.3 straipsnisSiekiant suderinti priedų reikalavimus su technikos pažanga, visi būtinieji pakeitimai priimami Direktyvos 70/156/EEB [5] 13 straipsnyje nustatyta tvarka.4 straipsnis1. Valstybės narės ne vėliau kaip iki 1994 m. gruodžio 14 d. priima ir paskelbia nuostatas, būtinas šiai direktyvai įgyvendinti. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.Nuo pirmojoje pastraipoje nurodytos dienos valstybės narės dėl su stovais susijusių priežasčių negali drausti pradėti eksploatuoti šios direktyvos reikalavimus atitinkančias transporto priemones.Pirmojoje pastraipoje nurodytas nuostatas jos taiko nuo 1995 m. birželio 14 d.2. Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatų tekstus.5 straipsnisŠi direktyva skirta valstybėms narėms.Priimta Liuksemburge, 1993 m. birželio 14 d.Tarybos varduPirmininkasJ. Trøjborg[1] OL L 225, 1992 8 10, p. 72.[2] OL C 293, 1992 11 9, p. 23.[3] OL C 337, 1992 12 21, p. 103 ir OL C 150, 1993 5 31.[4] OL C 73, 1993 3 15, p. 22.[5] OL L 42, 1970 2 23, p. 1, su paskutiniais pakeitimais, padarytais Direktyva 92/53/EEB (OL L 225, 1992 8 10, p. 1).--------------------------------------------------PRIEDAS1. APIBRĖŽIMAIŠioje direktyvoje:1.1. "stovas" — tai tvirtai prie transporto priemonės pritvirtintas įrenginys, kuris gali išlaikyti vertikalią (arba beveik vertikalią) stovinčios transporto priemonės padėtį, kai vairuotojas ją palieka be priežiūros;1.2. "atraminis stovas" — tai stovas, kuris, jį ištiesus arba atlenkus, transporto priemonę laiko tik iš vienos pusės, o abu ratai liečia pagrindo paviršių;1.3. "centrinis stovas" — tai stovas, kuris, jį atlenkus, laiko transporto priemonę, jai vienu ar keletu taškų remiantis į pagrindą abiejuose transporto priemonės vidurio išilginės plokštumos šonuose;1.4. "skersinis pakrypimas" (sp) — tai procentais išreikštas faktinio atramos paviršiaus nuolydis, kai transporto priemonės vidurio išilginės plokštumos ir atramos paviršiaus susikirtimas sudaro statmenį su maksimalaus nuolydžio linija (1 brėžinys);1.5. "išilginis pakrypimas" (ip) — tai procentais išreikštas faktinio atramos paviršiaus nuolydis, kai transporto priemonės vidurio išilginė plokštuma yra lygiagreti su maksimalaus nuolydžio linija (2 brėžinys);1.6. "transporto priemonės vidurio išilginė plokštuma" — tai išilginė plokštuma, kuri yra simetriška transporto priemonės užpakaliniam ratui.2. BENDROJI DALIS2.1. Visose dviratėse transporto priemonėse turi būti įrengtas bent vienas stovas, kad nejudanti transporto priemonė (pvz., pastačius ją stovėjimo aikštelėje) galėtų tvirtai stovėti be žmogaus ar išorinių priemonių pagalbos. Dvigubus ratus turinčioms transporto priemonėms stovas nebūtinas, tačiau pastatytos jos turi atitikti 6.2.2 skirsnio reikalavimus (naudojamas stovėjimo stabdys).2.2. Stovas turi būti atraminio, centrinio tipo arba abiejų tipų.2.3. Jei stovas sukinėjasi ant šarnyrų apatinėje transporto priemonės dalyje arba transporto priemonės apačioje, užlenkiant stovą prieš transporto priemonei pradedant judėti, stovo išorinis kraštas (išoriniai kraštai) turi lenktis link transporto priemonės užpakalinės dalies.3. BENDRIEJI NURODYMAI3.1. Atraminiai stovai3.1.1. Atraminiai stovai turi atitikti šiuos reikalavimus:3.1.1.1. atraminis stovas turi laikyti transporto priemonę taip, kad teiktų jai šoninį stabilumą nepriklausomai nuo to, ar transporto priemonė stovi ant horizontalaus atramos paviršiaus, ar ant šlaito, ir kad neleistų jai pernelyg lengvai pasvirti dar labiau (ir tai darydamas nesisuka apie atramos tašką, į kurį remiasi atraminis stovas), arba kad nebūtų pernelyg lengva ją pastatyti į vertikalią padėtį bei dar labiau ją paversti (ir tai darydamas nepersisuka į priešingą pusę);3.1.1.2. atraminis stovas turi laikyti transporto priemonę, kad būtų išlaikytas jos stabilumas, kai transporto priemonė pastatyta ant šlaito, kaip nurodyta 6.2.2 skirsnyje;3.1.1.3. atraminis stovas turi automatiškai užsilenkti į įtraukto stovo arba į transporto priemonės judėjimo padėtį:3.1.1.3.1. kai transporto priemonė grįžta į normalią (vertikalią) judėjimo padėtį arba3.1.1.3.2. kai atraminiui stovui pirmą kartą palietus žemės paviršių, transporto priemonė dėl sąmoningų vairuotojo veiksmų pajuda pirmyn;3.1.1.4. nepaisant 3.1.1.3 skirsnio reikalavimų, atraminis stovas turi būti suprojektuotas ir sukonstruotas taip, kad automatiškai neužsilenktų netikėtai pasikeitus pasvirimo kampui (pvz., jei transporto priemonę lengvai pastumia trečioji šalis arba pro šalį pravažiuojančios transporto priemonės sukeltas vėjo gūsis):3.1.1.4.1. kai stovas yra atlenktas;3.1.1.4.2. kai transporto priemonė yra verčiama, siekiant, kad tolimiausias stovo atsikišimas paliestų žemės paviršių;3.1.1.4.3. kai pastatyta transporto priemonė paliekama be priežiūros.3.1.2. Skirsnio 3.1.1.3 reikalavimai netaikomi, jei transporto priemonė suprojektuota taip, kad jos variklis negalėtų jos varyti, kai atraminis stovas yra ištrauktas.3.2. Centriniai stovai3.2.1. Centriniai stovai turi atitikti šiuos reikalavimus:3.2.1.1. laikyti transporto priemonę, kai vienas arba abu jos ratai liečia žemės paviršių arba kai nei vienas ratas neliečia žemės paviršiaus, ir teikti tai transporto priemonei stabilumo:3.2.1.1.1. kai atraminis paviršius yra horizontalus;3.2.1.1.2. kai transporto priemonė yra pasvirusi;3.2.1.1.3. kai transporto priemonė stovi ant šlaito, kaip aprašyta 6.2.2 skirsnyje;3.2.1.2. centrinis stovas turi automatiškai užsilenkti į padėtį "stovas įtrauktas" arba į transporto priemonės judėjimo padėtį:3.2.1.2.1. kai transporto priemonė pajuda pirmyn ir pakelia centrinį stovą nuo atraminio paviršiaus.3.2.2. Skirsnio 3.2.1.2 reikalavimai netaikomi, jei transporto priemonė suprojektuota taip, kad jos variklis negalėtų jos varyti, kai centrinis stovas yra ištrauktas.4. KITI REIKALAVIMAI4.1. Be to, transporto priemonėse turi būti įrengta signalinė lemputė, kurią turi aiškiai matyti vairuotojo vietoje sėdintis vairuotojas. Ši signalinė lemputė įsižiebia įjungus degimą ir šviečia tol, kol stovas užlenkiamas į įtraukto stovo arba į transporto priemonės judėjimo padėtį.4.2. Visi stovai turi turėti laikymo sistemą, kuri laiko juos įtraukto stovo arba transporto priemonės judėjimo padėtyje. Ta sistema gali būti sudaryta:- iš dviejų atskirų įrenginių, pavyzdžiui, iš dviejų atskirų spyruoklių, arba iš vienos spyruoklės ir vieno laikančiojo įrenginio, pavyzdžiui, sąvaržos,arba- iš vieno įrenginio, kuris turi veikti bent jau be sutrikimų- 10000 normalaus eksploatavimo ciklų, jei transporto priemonė turi du stovus,arba- 15000 normalaus eksploatavimo ciklų, jei transporto priemonė turi tik vieną stovą.5. STABILUMO BANDYMAI5.1. Siekiant nustatyti, ar stovai gali išlaikyti skirsniuose 3 ir 4 nurodytą stovinčios transporto priemonės stabilumą, būtina atlikti šiuos bandymus:5.2. Transporto priemonės struktūra5.2.1. Transporto priemonę privaloma pateikti nurodant paruoštos eksploatacijai transporto priemonės masę.5.2.2. Padangos turi būti pripūstos iki spaudimo, kurį rekomenduoja gamintojas, atsižvelgdamas į tą transporto priemonės struktūrą.5.2.3. Transmisijos padėtis turi būti neutrali, o jei transmisija automatinė, reikia nustatyti "stovėjimo" padėtį, jei tokia padėtis yra.5.2.4. Jei transporto priemonė turi stovėjimo stabdį, jį reikia panaudoti.5.2.5. Vairo mechanizmas turi būti užrakintas tinkamoje vietoje. Jei vairo mechanizmą galima užrakinti, kai jis yra pasuktas arba į kairę, arba į dešinę, bandymai atliekami abiejose padėtyse.5.3. Bandymo briaunelė5.3.1. Skirsnyje 6.1 nurodytiems bandymams atlikti naudojama plokščia, horizontali briaunelė kietu paviršiumi, kuris yra sausas ir neužterštas smiltimis.5.4. Bandymo įranga5.4.1. Skirsnyje 6.2 nurodytiems bandymams atlikti naudojama stovėjimo platforma.5.4.2. Stovėjimo platformos paviršius turi būti standus, plokščias ir stačiakampis, jis turi laikyti transporto priemonę pastebimai neįlinkdamas.5.4.3. Stovėjimo platformos paviršiaus atsparumo slydimui savybės turi būti pakankamos, kad transporto priemonė neslystų pagrindo paviršiumi, atliekant pakrypimo ir atsirėmimo bandymus.5.4.4. Platforma turi būti suprojektuota taip, kad galėtų įgauti bent skirsnyje 6.2.2 reikalaujamą skersinį pakrypimą (sp) ir išilginį pakrypimą (ip).6. BANDYMO PROCEDŪROS6.1. Stabilumas ant horizontalaus atraminio paviršiaus (skirsniui 3.1.1.4 skirtas bandymas).6.1.1. Pastačius transporto priemonę ant bandymo briaunelės, atraminis stovas ištraukiamas arba atlenkiamas į stovėjimo padėtį, o transporto priemonė atremiama į stovą.6.1.2. Transporto priemonė pajudinama taip, kad kampas tarp vidurio išilginės plokštumos ir atraminio paviršiaus padidėtų trimis laipsniais (tai daroma keliant transporto priemonę vertikalia kryptimi).6.1.3. Dėl šio judesio atraminis stovas neturi automatiškai grįžti į įtraukto stovo arba į transporto priemonės judėjimo padėtį.6.2. Stabilumas ant nuožulnaus paviršiaus (bandymai, susiję su 3.1.1.1, 3.1.1.2, 3.2.1.1.2, 3.2.1.1.3 skirsniais).6.2.1. Naudojant atraminį stovą, transporto priemonė pastatoma ant stovėjimo platformos, tada centrinis stovas atlenkiamas į ištraukto stovo arba į transporto priemonės stovėjimo padėtį. Transporto priemonė atremiama į stovą.6.2.2. Pagal šioje lentelėje pateiktas nuorodas transporto priemonė pakreipiama į jos minimalaus skersinio pakrypimo (sp) padėtį, o tada į jos minimalią išilginio pakrypimo padėtį (ip):Pakrypimas | Atraminis stovas | Motociklas |Centrinis stovas | Mopedas | Mopedas | Motociklas |Sp | 5 % | 6 % | 6 % | 8 % |ip žemyn | 5 % | 6 % | 6 % | 8 % |ip aukštyn | 6 % | 8 % | 12 % | 14 % |Žr. 1a, 1b ir 2 brėžinius apačioje.6.2.3. Jei ant pakreiptos stovėjimo platformos esanti transporto priemonė stovi ant centrinio stovo ir jei į atraminį paviršių besiremiantis centrinis stovas ir priekinis arba užpakalinis ratas leidžia išlaikyti šią transporto priemonės padėtį, pirmiau aprašytus bandymus reikia atlikti transporto priemonei stovint tik ant centrinio stovo ir užpakalinio rato, jei kiti šio skirsnio reikalavimai yra įvykdyti.6.2.4. Tinkamai įvykdžius visus pirmiau pateiktus reikalavimus, transporto priemonė turi išlikti stabili, stovėjimo platformą kreipiant visais reikiamais kampais.6.2.5. Kaip alternatyvą galima naudoti metodą, kai stovėjimo platforma nurodytais kampais pakreipiama prieš statant ant jos transporto priemonę.+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 1993 m. birželio 14 d. Tarybos direktyva 93/35/EEB, šeštąjį kartą iš dalies keičianti Direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo

text:
Svarbus teisinis pranešimas

|

31993L0035

Oficialusis leidinys L 151 , 23/06/1993 p. 0032 - 0037 specialusis leidimas suomių kalba: skyrius 13 tomas 24 p. 0074  specialusis leidimas švedų kalba: skyrius 13 tomas 24 p. 0074

		Tarybos direktyva 93/35/EEB1993 m. birželio 14 d.šeštąjį kartą iš dalies keičianti Direktyvą 76/768/EEB dėl valstybių narių įstatymų, susijusių su kosmetikos gaminiais, suderinimoEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi reikėtų panaikinti teisines Direktyvos 76/768/EEB [4], ypač jos 1 ir 2 straipsnių dviprasmybes;kadangi paaiškėjo, kad duomenis apie kosmetikos gaminiuose naudojamus ingredientus reikėtų rinkti taip, kad būtų galima įvertinti visus su jų naudojimu ir daromu poveikiu susijusius klausimus Bendrijos lygiu, ypač siekiant sudaryti bendrąją kosmetikos gaminiuose naudojamų ingredientų nomenklatūrą; kadangi šiuos duomenis būtų lengviau rinkti, jei Komisija sudarytų šių ingredientų inventorių; kadangi tai bus orientacinis inventorius, tai nebus ribotas kosmetikos gaminiuose naudojamų medžiagų sąrašas;kadangi, jei gaminius ketinama pateikti į rinką be jokios išankstinės tvarkos, jei būtiną informaciją apie gatavą gaminį ketinama pateikti tik gamybos vietoje arba jo pirmojo importavimo į Bendriją vietoje ir jei vartotojui ketinama pateikti išsamesnę informaciją, reikia daugiau skaidrumo nurodant kosmetikos gaminiuose naudojamus ingredientus; kadangi tokio skaidrumo būtų galima pasiekti ant pakuotės nurodant gaminio funkciją bei kosmetikos gaminyje naudotus ingredientus; kadangi, jei dėl praktinių priežasčių ingredientų ir su gaminio naudojimu susijusių įspėjimų neįmanoma nurodyti ant konteinerio ar pakuotės, duomenys turėtų būti pridedami, kad vartotojas galėtų gauti visą reikiamą informaciją;kadangi reikėtų išsiaiškinti, kokią informaciją apie gatavą kosmetikos gaminį reikės pateikti gamybos arba pirmojo importavimo į Bendrijos rinką vietos monitoringo institucijoms; kadangi, pateikiant tokią informaciją, turėtų būti nurodyti visi reikiami duomenys, susiję su tapatumu, kokybe, sauga žmonių sveikatai ir poveikiu, kurį turėtų daryti kosmetikos gaminys;kadangi vis dėlto, kad kompetentinga institucija galėtų atlikti monitoringą, jai reikėtų pranešti apie gamybos vietą ir pateikti informaciją, kurios reikia greitai ir tinkamai medicininei pagalbai kilus sunkumams;kadangi Komisijai turėtų būti leista iš dalies keisti Direktyvos 76/768/EEB I ir VIII priedus atsižvelgiant į jų aiškinamąjį ir techninį pobūdį;kadangi, vertinant kosmetikoje naudojamų ingredientų ir gatavo gaminio naudojimo saugą, reikėtų atsižvelgti į Direktyvos 86/609/EEB [5] reikalavimus, susijusius su eksperimentams ir kitiems moksliniams tikslams naudojamų gyvūnų apsauga, ypač į jos 7 straipsnio 2 dalį;kadangi nuo 1998 m. sausio 1 d. reikėtų uždrausti ingredientų arba jų derinių bandymus su gyvūnais; kadangi vis dėlto šią datą reikėtų atidėti, kai alternatyvūs bandymų metodai dar nėra moksliškai pagrįsti; kadangi Komisija turėtų pateikti pranešimą apie šių metodų pažangą,PRIĖMĖ ŠIĄ DIREKTYVĄ:1 straipsnisDirektyva 76/768/EEB iš dalies keičiama taip:1. 1 straipsnio 1 dalis pakeičiama taip:"1. "Kosmetikos gaminys" – tai medžiaga ar preparatas, skirtas išorinėms žmogaus kūno dalims (epidermiui, plaukams, nagams, lūpoms ir išoriniams lyties organams) arba dantimis ar burnos ertmės gleivine, norint tik arba daugiausia valyti, kvėpinti, pakeisti išvaizdą ir (arba) pašalinti kūno kvapus, ir (arba) apsaugoti arba išlaikyti jų gerą būklę."2. 2 straipsnis pakeičiamas taip:"2 straipsnisĮ Bendrijos rinką pateikti kosmetikos gaminiai negali būti kenksmingi žmonių sveikatai, jei naudojami laikantis įprastinų ar numanomų naudojimo reikalavimų, ypač atsižvelgiant į gaminio pateikimą, jo ženklinimą, visus su jo naudojimu ir išmetimu susijusius nurodymus bei visas kitas gamintojo, jo įgalioto atstovo arba kito asmens, atsakingo už gaminio pateikimą į Bendrijos rinką, pateikiamas nuorodas ar informaciją.Tokius įspėjimus pateikę asmenys bet kuriuo atveju turi laikytis ir kitų minėtoje direktyvoje nustatytų reikalavimų."3. 4 straipsnio 1 dalis papildoma šia pastraipa:"i) ingredientų ar jų derinių, kurie buvo išbandyti su gyvūnais po 1998 m. sausio 1 d., kad būtų laikomasi šios direktyvos reikalavimų.Jei vystant tinkamus metodus, skirtus bandymams su gyvūnais pakeisti, nebuvo pasiekta pakankama pažanga, ypač tais atvejais, kai, nepaisant visų atitinkamų pastangų, alternatyvūs bandymų metodai nebuvo pakankamai moksliškai pagrįsti, kad užtikrintų lygiavertę vartotojo apsaugą, atsižvelgdama į OECD toksiškumo bandymo rekomendacijas, 10 straipsnyje nustatyta tvarka Komisija iki 1997 m. sausio 1 d. pateikia projektą priemonių, skirtų šios nuostatos įgyvendinimo datai atidėti pakankamam, tačiau bet kuriuo atveju ne trumpesniam nei dvejų metų laikotarpiui. Prieš pateikdama šias priemones, Komisija pasikonsultuoja su Kosmetologijos moksliniu komitetu.Komisija pateikia Europos Parlamentui ir Tarybai metinį pranešimą apie pažangą, padarytą vystant metodus, kuriuose eksperimentuojama su gyvūnais, alternatyvius metodus, tvirtinant jų tinkamumą ir teisiškai juos pripažįstant. Pranešime pateikiami tikslūs duomenys apie su gyvūnais atliktų eksperimentų, susijusių su kosmetikos gaminiais, skaičių ir rūšį. Remiantis Direktyva 86/609/EEB dėl eksperimentams ir kitiems moksliniams tikslams naudojamų gyvūnų apsaugos, valstybės narės įpareigojamos rinkti tokią informaciją ir statistinius duomenis. Komisija pirmiausia užtikrina, kad būtų vystomi eksperimentiniai metodai, kurių metu nebūtų naudojami gyvi gyvūnai, kad būtų tvirtinamas jų tinkamumas ir jie būtų teisiškai pripažinti."4. Įterpiamas šis straipsnis:"5a straipsnis1. Ne vėliau kaip iki 1994 m. gruodžio 14 d. Komisija, laikydamasi 10 straipsnyje nustatytos tvarkos ir pirmiausia remdamasi šios pramonės šakos pateikta informacija, sudaro kosmetikos gaminiuose naudojamų ingredientų inventorių.Šiame straipsnyje "kosmetikos ingredientas" yra bet kuri sintetinė arba natūrali cheminė medžiaga ar preparatas, išskyrus kosmetikos gaminių sudėtyje naudojamus kvepalus ir aromatines kompozicijas.Inventorius skirstomas į dvi dalis: pirmąją – kvepalus ir aromatines žaliavas ir antrąją – kitas medžiagas.2. Inventoriuje pateikiama informacija apie:- kiekvieno ingrediento identiškumą, pirmiausia jo cheminis pavadinimas, CTFA numeris, pavadinimas pagal Europos farmakopėją, Pasaulio sveikatos organizacijos rekomenduojamas tarptautinis nepatentuotas pavadinimas, Einecs, Iupac, CAS numeriai ir spalvinis indeksas bei 7 straipsnio 2 dalyje nurodytas bendrasis pavadinimas,- įprastinę (-es) ingrediento funkciją (-as) gatavame gaminyje,- prireikus nurodomi apribojimai, naudojimo sąlygos ir įspėjimai, kurie turi būti išspausdinti etiketėje pagal priedų reikalavimus.3. Komisija išspausdina inventorių ir sistemingai jį atnaujina laikydamasi 10 straipsnyje nustatytos tvarkos. Tai yra orientacinis inventorius, jis nėra kosmetikos gaminiuose leidžiamų naudoti medžiagų sąrašas."5. 6 straipsnio 1 dalies įvadinis sakinys pakeičiamas taip:"1. Valstybės narės imasi visų reikiamų priemonių garantuoti, kad kosmetikos gaminiais būtų galima prekiauti tik tuomet, kai ant pirminės arba antrinės pakuotės neištrinamomis, lengvai įskaitomomis ir gerai matomomis raidėmis yra pateikta ši informacija; vis dėlto g punkte nurodyta informacija gali būti pateikiama tik ant antrinės pakuotės:"6. 6 straipsnio 1 dalies d punktas pakeičiamas taip:"d) konkretūs nurodymai dėl atsargumo priemonių, kurių reikės laikytis naudojant, ypač išvardyti III, IV, VI ir VII priedų skiltyje "Naudojimo reikalavimai ir įspėjimai, kurie turi būti išspausdinti etiketėje", kurie turi būti pateikti ant pirminės pakuotės arba antrinės pakuotės, bei kita įspėjančioji informacija ant profesionaliam naudojimui, ypač kirpyklose, skirtų kosmetikos priemonių etikečių. Jei to padaryti neįmanoma dėl praktinių priežasčių, ši informacija turi būti pateikta pridėtame lapelyje, etiketėje, juostelėje arba kortelėje, kurie turi būti tvirtinami ant pakuotės, o apie šią informaciją vartotojui turi būti pranešama sutrumpintai arba išspausdinant VIII priede pateiktą ženklą ant pirminės ir antrinės pakuotės."7. 6 straipsnio 1 dalis papildoma šiais f ir g punktais:"f) gaminio funkcija, nebent tai aišku pagal pateiktą gaminį;g) ingredientų sąrašas mažėjančia tvarka pagal svorį, buvusį jų dėjimo metu. Prieš šį sąrašą užrašomas žodis: "sudėtis". Jei to padaryti neįmanoma dėl praktinių priežasčių, ingredientai išvardijami pridėtame lapelyje, etiketėje, juostelėje arba kortelėje, kurie turi būti tvirtinami ant pirminės ar antrinės pakuotės, o apie šią informaciją vartotojui turi būti pranešama sutrumpintai arba išspausdinant VIII priede pateiktą ženklą.Ingredientais nelaikomos:- naudojamų žaliavų priemaišos,- pagalbinės techninės medžiagos, naudojamos gamyboje, kurių nelieka gatavame gaminyje,- medžiagos, naudojamos griežtai ribotais kiekiais, kaip tirpikliai arba kvapų ir aromatinių kompozicijų nešėjai.Kvapai ir aromatinės kompozicijos bei jų žaliavos apibūdinamos žodžiu "kvepalai" arba "aromatas". Po didesnės nei 1 % koncentracijos ingredientų bet kokia tvarka gali būti išvardyti mažesnės nei 1 % koncentracijos ingredientai. Dažikliai gali būti išvardinti bet kokia tvarka po kitų ingredientų pagal IV priede priimtus spalvinius indeksus ar kategorijas.Parduodant kelių atspalvių dekoratyvinės kosmetikos gaminius, galima išvardyti visų naudotų dažiklių gamą, jei pridedami žodžiai "sudėtyje gali būti".Visi ingredientai turi būti identifikuojami pagal 7 straipsnio 2 dalyje nurodytą bendrąjį pavadinimą arba, jei tokio nėra, vieną iš 5a straipsnio 2 dalies pirmojoje įtraukoje nurodytų pavadinimų.10 straipsnyje nustatyta tvarka Komisija, ne vėliau kaip iki 1994 m. gruodžio 14 d., patvirtina kriterijus ir sąlygas, kuriomis gamintojas, norėdamas užtikrinti verslo slaptumą, gali kreiptis dėl vienos ar kelių ingredientų neįtraukimo į minėtą sąrašą."8. 6 straipsnio 1 dalies pabaigoje įrašomos šios dvi pastraipos:"Jei dėl gaminio dydžio ar formos d ir g punktuose minėtų duomenų neįmanoma pateikti pridedame lapelyje, šie duomenys pateikiami etiketėje, juostelėje arba kortelėje, kuri pridedama ar pritvirtinama prie kosmetikos gaminio.Jei dėl muilo, vonios burbulų ar kitų smulkių kosmetikos gaminių dydžio ar formos g punkte minėtų duomenų neįmanoma pateikti etiketėje, žymelėje, juostoje, kortelėje ar pridėtame lapelyje, tie duomenys pateikiami tiesiog ant pačios taros, kurioje kosmetikos gaminys pateikiamas parduoti."9. 6 straipsnio 3 dalies pabaigoje įrašomas šis sakinys:"Be to, bet kurioje nuorodoje dėl bandymų su gyvūnais, turi būti aiškiai pasakyta, ar bandymai buvo atlikti su gatavu gaminiu ir (arba) su jo ingredientais."10. 7 straipsnio 2 dalis pakeičiama taip:"2. Tačiau jos gali reikalauti, kad bent 6 straipsnio 1 dalies b, c, d ir f punktuose išvardyti duomenys būtų pateikti jų nacionaline ar oficialiąja kalba arba kalbomis; jos taip pat gali pareikalauti, kad 6 straipsnio 1 dalies g punkte nurodyti duomenys būtų pateikti vartotojui lengvai suprantama kalba. Tuo tikslu Komisija 10 straipsnyje nustatyta tvarka priima bendrąją ingredientų nomenklatūrą."11. 7 straipsnio 3 dalis pakeičiama taip:"3. Be to, valstybė narė gali reikalauti, kad dėl galimų sunkumų teikiant skubią ir tinkamą medicininę pagalbą, atitinkama išsami informacija apie kosmetikos gaminiuose esančias medžiagas būtų pateikta kompetentingai institucijai, kuri užtikrintų, kad ši informacija bus naudojamasi tik medicininei pagalbai.Kiekviena valstybė narė paskiria kompetentingą instituciją ir nusiunčia duomenis apie ją Komisijai, kuri tą informaciją išspausdina Europos Bendrijų oficialiajame leidinyje."12. Įterpiamas šis straipsnis:"7a straipsnis1. Gamintojas ar jo platintojas arba asmuo, kurio užsakymu kosmetikos gaminys yra gaminamas, arba asmuo, atsakingas už importuoto kosmetikos gaminio pateikimą į Bendrijos rinką, pagal 6 straipsnio 1 dalies a punktą etiketėje nurodytu adresu saugo ir kontrolės tikslams konkrečios valstybės narės kompetentingoms institucijoms nurodo:a) kokybinę ir kiekybinę gaminio sudėtį; kvepalų kompozicijų ir kvepalų pavadinimą bei kodą, duomenis apie jų tiekėją;b) fizines ir chemines bei mikrobiologines žaliavų ir gatavo gaminio charakteristikas, kosmetikos gaminio švarumo ir mikrobiologinės kontrolės kriterijus;c) gamybos būdą, atitinkantį geros gamybos praktiką, nustatytą Bendrijos teisės aktais, arba jei tokių nėra, konkrečios valstybės narės teisės aktais; pagal tos valstybės narės, kurioje gaminama arba į kurią pirmą kartą importuojama, teisės aktus ir praktiką, už gamybą arba pirmąjį importavimą į Bendriją atsakingas asmuo privalo turėti pakankamą profesinę kvalifikaciją arba patirties;d) gatavo gaminio saugos žmonių sveikatai įvertinimą. Tuo tikslu gamintojas atsižvelgia į bendrą ingrediento toksikologinį įvertinimą, jo cheminę struktūrą bei poveikio lygį.Jei toks pat gaminys yra gaminamas keliose Bendrijos teritorijos vietose, gamintojas gali pasirinkti vieną gamybos vietą, kurioje tokia informacija bus saugoma. Turint tai omenyje ir kai yra prašoma monitoringo tikslu, gamintojas privalo atitinkamai monitoringo institucijai arba institucijoms nurodyti pasirinktą vietą;e) kompetentingo asmens ar asmenų, atsakingų už d punkte nurodytą įvertinimą, pavardę ir adresą. Tas asmuo turi turėti Direktyvos 89/48/EEB 1 straipsnyje nustatytą farmacijos, toksikologijos, dermatologijos, medicinos ar panašios disciplinos diplomą;f) turimus duomenis apie kosmetikos gaminio sukeltą nepageidaujamą poveikį žmonių sveikatai;g) kosmetikos gaminio deklaruojamo efektyvumo įrodymą, kuris patvirtintas poveikio kaip tokio ar gaminio pobūdžiu.2. 1 dalies d punkte minėtos saugos žmonių sveikatai įvertinimas atliekamas laikantis geros laboratorinės praktikos principų, nustatytų 1986 m. gruodžio 18 d. Tarybos direktyvos 87/18/EEB dėl įstatymų ir kitų teisės aktų, susijusių su geros laboratorinės praktikos principų taikymu bei jų taikymo cheminių medžiagų tyrimams patikrinimu, suderinimo [6].3. 1 dalyje nurodyta informacija turi būti pateikiama konkrečios valstybės narės nacionaline kalba ar kalbomis arba kompetentingoms institucijoms suprantama kalba.4. Gamintojas ar jo platintojas arba asmuo, kurio užsakymu kosmetikos gaminys yra gaminamas, arba asmuo, atsakingas už importuoto kosmetikos gaminio pateikimą į Bendrijos rinką, prieš pateikdamas minėtus gaminius į Bendrijos rinką, valstybės narės, kurioje gaminama arba į kurią pirmą kartą importuojama, kompetentingai institucijai praneša kosmetikos gaminių gamybos vietos arba pirmojo importavimo į Bendriją adresą.5. Valstybės narės paskiria 1 ir 4 dalyse minėtas kompetentingas institucijas bei nusiunčia duomenis apie jas Komisijai, kuri gautą informaciją paskelbia Europos Bendrijų oficialiajame leidinyje.Valstybės narės užtikrina, kad minėtos institucijos bendradarbiautų tose srityse, kuriose būtina bendradarbiauti, kad ši direktyva būtų sklandžiai taikoma."13. 8 straipsnio 2 dalis pakeičiama taip:"2. Bendroji kosmetikos priemonėse naudojamų ingredientų nomenklatūra ir pasikonsultavus su Kosmetologijos moksliniu komitetu padaryti pakeitimai, būtini priedams suderinti su technikos pažanga atitinkamai priimami laikantis tos pačios tvarkos."14. Šios direktyvos priedas pridedamas kaip VIII priedas.2 straipsnis1. Valstybės narės imasi būtinų priemonių užtikrinti, kad Bendrijoje įsisteigę gamintojai ir importuotojai nuo 1997 m. sausio 1 d. nepateiktų į rinką šios direktyvos neatitinkančių kosmetikos gaminių.2. Valstybės narės imasi būtinų priemonių užtikrinti, kad 1 dalyje nurodyti gaminiai nebūtų parduodami ar realizuojami galutiniam vartotojui po 1997 m. gruodžio 31 d.3 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip 1995 m. birželio 14 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų vidaus teisės aktų nuostatų tekstus.4 straipsnisŠi direktyva skirta valstybėms narėms.Priimta Liuksemburge, 1993 m. birželio 14 d.Tarybos varduPirmininkasJ. Trøjborg[1] OL C 52, 1991 2 28, p. 6, ir OL C 249, 1992 9 26, p. 5.[2] OL C 176, 1992 7 13, p. 92, ir OL C 150, 1993 5 31.[3] OL C 269, 1991 10 14, p. 15.[4] OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 92/86/EEB (OL L 325, 1992 11 11, p. 18).[5] OL L 358, 1986 12 18, p. 1.[6] OL L 15, 1987 1 17, p. 29.--------------------------------------------------PRIEDASVIII priedas+++++ TIFF +++++--------------------------------------------------